Ř'imnu munegascu (ün françese: Hymne monégasque: ün lìguřu: Inno monegasco), ciamàu tambèn A Marcia de Mùnegu (ün françese: La Marche de Monaco; ün ligüřu: A marcia de Mónego), Ària Naçiunale de Mùnegu (ün françese: Air national de Monaco; ün liguřu: Âia naçionale de Mónego) o Marcia Naçiunale d'i Lealisti[1] (ün françese: Marche Nationale des Loyalistes; ün liguřu: Marcia Naçionale di Lealisti), ë ř'imnu naçiunale d'u Prinçipatu de Mùnegu.
Ř'immu munegascu ë stau creau ünt'u XIX seculu, ünt'üna marria passa per u Prinçipatu: cun d'ë ünsürreçiuns i territoři d'a naçiun s'eřan redüi e u Prinçipatu eřa diventau ün prutetturatu prima d'u Regnu de Sardegna, pœi d'a Fransa.
A prima persuna a pensà ün imnu per Mùnegu ë stau u notařu Teufilu Bellando Castru, ch’à cumposau ün cantu patriòticu ün lengua françeise pè i suvrài d’u Prinçipatu ünt’u 1845, cuma reaçiun a d'i canti suvversivi che gh'eřan ün acheli anni[2][3][4]. Ünt’u 1848, dopu iesse stau miyuràu dau cumpusitù Castil-Blaze, u cantu ë stau adutau da Gardia Naçiunale creà da Carlu III, deventandu a Marcia Naçiunale d'i Lealisti[1].
U principe Carlu, anni dopu, à vusciüu ün imnu naçiunale per u Prinçipatu e u cantu d’u Castru e Castil-Blaze ë stau adatàu da Carlu Albrecht[2]: achëstu à fàu a soa prima urchstraçiun pè pianu, pübricà a ün 1896 a Parigi cuma Air National de Monaco (Ària Naçiunale de Mùnegu) e a Niça ř'annu dopu cuma Hymne National de Monaco. Autre mudificaçiuns â müsica sun stae fae da François Bellini (cun ün nœvu arrangiamentu) e Léon Jehin (cun üna redüçiun d'a cumpusiçiun, giüdicà lunga)[1].
Ë parole de ř'imnu sun sempre stae ün françese fin au 1931, qandu u pueta Luì Notari à scritu ün testu ün lengua munegasca.
Ün primu testu per ř’imnu munegascu ë stau scritu da Bellando Castro ün françese un 1845 e ë rimastu u meme pe sqaiji ün seculu. Üntu 1931 Luì Notari à scritu ün noevu testu, ütilizàndu a lengua munegasca; achëstu però ë stau ritenüu dificile e lungu e ë stà resa obligatoria üna versiun ciü curta.
lij_Latn lij_Latn lij_Latn lij_Latn lij_Latn lij_Latn